Sandiaga Uno

**[[H]]. Sandiaga Salahuddin Uno, B.B.A., M.B.A.** (pilotutuliyo to lipu lo Pekanbaru, Riau, 28 Juni 1969; uumuruliyo 50 taawunu) uyito-yito pengusaha wawu politikus Indonesia. Tiyo mo'ohama Pemilihan Umum Gubernur DKI Jakarta 2017 sama-sama wolo Anies Baswedan, wawu molumulo masa bilulo'aliyo odelo Wakili lo Gubernur DKI Jakarta to hulalo Oktober 2017. Dabo to hulalo September 2018, tiyo lotowuli lonto jabataniliyo Wakili Gubernur DKI Jakarta wawu lomaju lowali calon Wakili Presiden papangeya wole Prabowo Subianto dabo gagal to tilapulo hitungan suara to Pemilihan Umum Presiden Indonesia 2019.

Sandiaga Uno molumulo usahaliyo yilapata ilohiango mowali ngota pengangguran to'u perusahaan u hepokalajawa banggurutu. Tiyo bandio setir lolumula usahaliyo ma'o mobongu mondo noolo, lopona’o lo karirliyo mowali ngota pengusaha. Wolo tamaniliyo, tiyo lopotihulo perusahaan tuwawu to bidang kouangan, tangguliyo PT. Saratoga Advisor. Usaha botiya yilumayi’o wawu iluntungi sambe maa lohama wawu lodihu perusahaan uweewo. To taawunu 2009, tiyo maa cilatati lo majalah *[[Forbes]]* lowali tawu kaya to Indonesia to lenggota o-29. To taawunu 2011, majalah Forbes maa lopoluwalo daputari lo tawu hikayawa to Indonesia. Tiyo debo wayi-wayito to lenggota o-37 wolo jumula loharata US$ 660 juta. 

## Tutumulo lo Bohulio
Donggo  masa kiki'o Sandiaga Uno lohihewo tola-tola to kota pilotutuwaliyo oliyo, Rumbai, Pekanbaru. Te Sandi botiye wala’a yali-yali lonto ta mohutata dulota londo pasangan Razif Halik Uno wawu Rachmini Rachman. Ti Paapaliyo hemokaraja to perusahaan Caltex to Riau wawu ti maamaliyo tanggula Rachmini Rachman, tawu ngota ahali lo pondidikan kepribadian. Pilotutuliyo to Rumbai, dilamango to Duri wawu Dumai, tantu te Sandiaga maa lotamaniya wawu lo’awota wolo ta keke’i to kompleks lo Caltex (masaatiya Chevron) wawu to diluwari lo kompleks. Yilapata ti paapaliyo diila poli mokalaja to Caltex, ngongala le Sandiaga Uno loheyi ode Jakarta to taawunu 1970-an. Sandi  Uno maa losikola  to SD PSKD Bulungan, SMPN 12, wawu SMA Pangudi Luhur. Anggadu u kiki'o, tiyo maa lopatato memangi motota. Pongotota u Ilototaliyo botiya tala tuwawuliyo sababu hewuntula li mamaliyo. 

## Karier

### Bisnis
Sandiaga Uno lulusi londo *[[Wichita State University]]*, Amerika Serikat, wolo tiyo lotapu predikat *[[summa cum laude]]*. Tiyo bohu lo karirliyo lowali karyawan lo Bank Summa to taawunu 1990. To Bank Summa, tiyo lodunggaya wawu mobalajariya wolo konglomerat William Soeryadjaya ta ohu’uwo lo Bank Summa. Ngotaawunu lapatiyoma’o tiyo poli maa lo’otapu beasiswa mohumbuta pondidikan to Universitas George Washington, Amerika Serikat. Tiyo lulusi wolo indeks prestasi kumulatif (IPK) 4,00.

To taawunu 1993 Sandiaga Uno  lohimbunguwa wawu lowali manager investasi to *Seapower Asia Investment Limited* to Singapura. Tiyo lapata'o maa loheyi ode *MP Holding Limited Group* to taawunu 1994. To taawunu 1995 tiyo maa loheyi ode *NTI Resources Ltd* to Kanada wawu maa lodihu jabatan *Executive Vice President* *NTI Resources Ltd*, gajiliyo to perusahaan botiye 8.000 dollar AS timi’idu ngohula. Dabo, perusahaan boyito lobanggurupu sababu krisis moneter anggadu taawunu 1997. Sandi didu lowali lopoturusi karajaliyo teeto. Tiyo lohuwalingayi ode Indonesia maa lowali pengangguran. Ngohuyi-ngohuyi karajaliyo bo topololohe perusahaan pokarajaliyo, hemodepita lamaran kerja ode tililahepa lo perusahaan. Dabo diyaluma’o perusahaan u lololimo oliyo. Pulitaliyo mota, tiyo lohimontala peruntungan bohu, lomu’o usaha konsultan keuangan.

To taawunu 1997 Sandiaga Uno mopotihula perusahaan penasihat kouangan, PT. Recapital Advisors sama-sama lo tamani sikolaliyo, Rosan Perkasa Roeslani. Tilala tuwawu mentor bisnisliyo uyito-yito William Soeryadjaya. Yilapata na'o-na'o hiheoliyo tuwawa stenga lo taawunu Sandi lapata'o modunggaya wolo Edwin Soeryadjaya, walaoliyo William Soeryadjaya, pendiri *PT. Astra International*. Wakutu boyito Edwin olo mo'orasa ususa lo kouangan wawu Sandi popotawario ma'o momongu usaha berbasis investasi. Yi, tiyo wawu Edwin Soeryadjaya , wala'o lo William, mopotihula perusahaan investasi tangguliyo PT. Saratoga Investama Sedaya. Bidang lo usahaliyo meliputi portambangan, telekomunikasi, wawu produk lo o'ayuwa.

Motamania (*[[networtk]]*) u mopiyohu lo perusahaan wawu lembaga kouangan modelomo wawu diluuari lo lipu, Sandiaga Uno sukses mopona'o bisnis boyito. Kinerja perusahaan boyito uyito-yito mopoyimo'a poohongi investor ode mowali *akuisisi* perusahaan-perusahaan u mo'orasa palakala lo keuangan. Kinerja perusahaan u krisis boyito lapata'o dibenahi wawu popobu'adulo. Yilapata mohualinga seehati, aset perusahaan boyito potaliyo mohualinga wolo nilai u lebe molanggato. Sambe taawunu 2009, woluo 12 perusahaan u malohama alih ole PT. Saratoga. Ngoolo perusahaan lopotalio mohualingo, wolota uwewo PT. Dipasena Citra Darmaja, PT. Bank Tabungan Pensiunan Nasional (BTPN), wawu PT. Astra Microtronics.

To taawunu 2005 sambe 2008, Sandiaga Uno mowali ta'uwa uumumu Himpunan Pengusaha Muda Indonesia (HIPMI). Hiheoliyo masa kepemimpinanliyo, jumula pengusaha u tergabung to HIPMI meningkat mondo 25.000 tawu mowali 35.000 tawu. Tiyo olo mowali ta'uwa komite debo bidang lo usaha mikro, kiki'o wau menengah (UMKM) to Kamar Dagang dan Industri Indonesia (KADIN) anggadu 2004.

Sandi binda'olo mowali 122 tawu terkaya to Indonesia versi Majalah *[[Asia Globe]]* wolo ngo'a'ami aset perusahaan mowali 80 juta dollar AS, to 2007. To'u to 2008 tiyo binda'olo mowali tawu ta'kaya o-63 to Indonesia wolo ngo'aa'ami aset 245 juta dollar AS. To 2009 Sandi tumuota odelo pendatang bohu to daputari 40 tawu ta'kaya to Indonesia versi majalah *[[Forbes]]*. Majalah boyito poluladu Sandi u upango US$ 400 juta wawu mola to lenggota 29. To taawunu 2018 lenggotaliyo molaahe to lenggota wolo taksiran upango US$ 300 juta.

Sandiaga Uno olo porna mowali jajaran direksi ngoolo perusahaan :

* PT Adaro Indonesia
* PT Indonesia Bulk Terminal
* PT Mitra Global Telekomunikasi Indonesia
* Interra Resources Limited
* PT iFORTE SOLUSI INFOTEK

To hulalo lo Mei 2011, tiyo momutu motali 51% saham Mandala Airlines.

To 16 April 2015, tiyo lotowuli lonto jabatanliyo odelo tilala tuwawu direktur PT Adaro Energy Tbk.

To rapat uumumu pemegang saham luar biasa (RUPSLB) PT. Saratoga Investama Sedaya Tbk, 10 Juni 2015, tiyo resmi muunduru mondo liyo odelo direktur mopiyohu PT Saratoga Investama Sedaya Tbk (SRTG). Tiyo momuli berbagai bilulo'a to ngoolo perusahaan boyito sababu ohila fokus to tugasi bohulio odelo wakili lo ta'uwa Dewan Pembina Partai Gerakan Indonesia Raya (Gerindra) u ta'uwa ole Prabowo Subianto. Dudutuliyo to Saratoga he gantiyapo ole Michael Soeryadjaya, wala'o londo Edwin Soeryadjaya wawu wombu mondo pendiri PT Astra International William Soeryadjaya.

To taawunu 2016, tangguloliyo tumuota to daputari Panama Papers odelo direktur wawu pemegang saham londo *Goldwater Company Limited,* *Attica Finance Ltd,* *Pinfefields Holdings Limited, Velodrome Worldwide,* *Sun Global* *Energy Inc*, *Finewest Capital Partners Ltd, Mac-Pacific Capital Inc, Netpoint Investments Ltd,* wawu *Fleur Enterprises Ltd.* To Taawunu botiya poli tiyo modudu'a program *[[Tax Amnesty]]*.

### Politik

Karier Sandi Uno to dunia politik o'ondo mopiyohu da'a. Tiyo olo paracaya mai mola modihu bilulo'a lo ta'uwa tim pemenangan pemilu Partai Gerindra. Duhu politik Sandi modehu molaodu ti baapuliyo, Raden Abdullah Rachman, u porna mopotihula partai politik to Hulondalo de'uyito-yito Gerakan Kebangsaan Indonesia (Gerkindo).

To Pilkada DKI Jakarta 2017, yilapata melalui proses lo tambango u cuukupu mohiiheo, koalisi partai Gerindra wawu Partai Keadilan Sejahtera mopopiduduta  sandi mowali calon wakili lo Gubernur  DKI Jakarta. To'udipo liyo, Sandiaga Uno diusung odelo bakal calon Gubernur DKI Jakarta ole Partai Gerindra wawu Partai Keadilan Sejahtera. Dabo yilapata melalui dinamika cuukupu haya'o, Sandi Uno momutu ma'o mota mowali wakili wawu rela mongohi dudutuliyo odelo calon Gubernur DKI Jakarta ode Anies Baswedan.

Molamingo to'udipo tahapan pilkada DKI Jakarta 2017 tumulalo, Sandi malohutu sosialisasi ode masyarakat to hungio taawunu 2015. To hulalo Agustus 2016 heputuwolo koalisi kekeluargaan mondo pitu partai politik u helumo mamomili ta'uwa u'ta lebe mopiyohu mondo petahana Gubernur DKI Jakarta, Basuki Tjahaja Purnama (Ahok).

Pilkada DKI 2017 dudu'a totolu pasang calon, u bungalio uyito-yito pasangan Basuki Tjahaja Purnama wawu Djarot Saiful Hidayat u podulua ole wopato partai de'uyito-yito PDI Perjuangan, Partai Golkar, Partai Hanura wawu Partai Nasdem. Pasangan cagub wawu cawagub DKI u oluolio uyito-yito Agus Harimurti Yudhoyono wawu Sylviana Murni. Pasangan botiya diusung wopato partai politik, de'uyito-yito Partai Demokrat, Partai Amanat Nasional, Partai Kebangkitan Bangsa, wawu Partai Persatuan Pembangunan. Ilowoluo pasangan cagub wawu cawagub otolulio uyito-yito Anies Baswedan wawu Sandiaga Uno. Pasangan botiya diusung Partai Gerindra wawu Partai Keadilan Sejahtera. Sandiaga Uno sama-sama wolo Anies Baswedan pulitolio mo'ohama tohunga oluolio pilkada DKI Jakarta 2017 wolo perolehan suara 57,96 persen, to'u Ahok-Djarot iililangi wolo perolehan suara 42,04 persen. Hihede perolehan suara limongoliyo terpaut molamingo, yaitu de'uyito 15,92 persen. 

## Pikiirangi

### Kesuksesan

Sandiaga Uno yakini uyito-yito obuheli wawu optimisme to'u momilohe masa talu mowali u'undi lo pomu'o lo dalalo ma'o mota mo'otapu kesuksesan. Selain boyito, bangunan jejaring olo musi mowali porhatian. Openu odito, jejaring relasi bo menyumbang 30 persen mondo kesuksesan. Unsur kesuksesan lebeliyo bersumber mondo kalaja mototoheto wawu modaha uparacaya. Unsur kesuksesan, modungohe oliyo, lebeliyo bersumber mondo kalaja mototoheto wawu modaha uparacaya. Sandi Uno menganggap uyito-yito tumu-tumula musi o patuju. Dialu patuju, pencapaian u ohila diraih ma susa terwujud.

Modungohe Sandiaga Uno, kegagalan wawu totala mowali keniscayaan to'u mongusaha. Dabo tiyo optimis uyito-yito kegigihan to bala'akali ode turusi buheli mohimondala uyito-yito u'undi ode kesuksesan. Wonu turusi layito mohimondala mola mobalajari mondo totala wawu  kegagalan (trial and error), yi hale boyito ma mengantarkan tawu uwewo to wohuto kesuksesan.

Sandiaga Uno motombanga uyito-yito tilala tuwawu strategi paralu to'u mo'otapu keberhasilan uyito-yito mololohe motota wawu mopo'otuota wolo u lopohutuo ole tau-tauwalo u lo berhasil mo'otapu kesuksesan. U'undiliyo uyito-yito mobalajari londo timongoliyo sambe mambo mo'otapu kesuksesan odelo timongoliyo.

Modungohe Sandiaga Uno, mola mo'otapu kesuksesann boyito tawu uwewo musi woluo kompetensi, kapasitas wawu kapabilitas u memadai. Ma'o mo'otapu oliyo tawu uwewo lalaaita musi woluo karakter wawu komitmen u molotolo, integritas u molanggato, tekun, mokalaja mototoheto, wawu disiplin. Sandiaga Uno menegaskan uyito-yito paralu woluo oliyo inovasi diaalu henti wolo layito tanggap ode boli;a wawu turusi menerus mongusaha ode boli'a u lebe mopiyohu poli. Wonu tawu uwewo mongusaha ma'o mowali ngota *[[role model]]* u mowali mongohi contoh u mopiyohu wawu inspirasi uwolo tawu uwewo to ngohelili liyo.

### Kewirausahaan wawu UMKM
Kewirausahaan, modungohe Sandi Uno, uyito-yito ngobotu pola pikir. Kewirausahaan odelo mowali ngobotu ide u menyebar motanggalo terutama to kalangan wala'o kiki'o. Sandi Uno momilohe uyito-yito wala'o kiki'o o huhutu dinamis wawu polu-polu sumangati meyalo gairah. Dinamisme wawu sumangati boyito to gilirannya mamohutu masa talu lo dunia wirausaha to kalangan bohulotawu mowali lebe mobaango. Modungohe liyo, kombinasi wolota lo kalaja mototoheto (*working hard*), kalaja motota (*working smart*)wawu moyitohe to'otutuwa (*playing hard*) lebe moheyi mondo tren musiman mowali tumu-tumulo lo gaya. Uolo Sandi, wonu koadaan botiya turusi pilopona'oliyo hiyambola turusi popolayi'olo, mowali tanduo uyito-yito prospek bisnis wawu perekonomian Indonesia olo lebe mobaango.

Dabo, modungohe Sandi Uno, woluo kesalahpahaman mengenai konsep kewirausahaan boyito tutuwawu. Bungaliyo, dadaata bohulotawu donggo menganggap uyito-yito kewirausahaan uyito-yito talatuwawu u gaambangi. Modungohe oliyo, kewirausahaan diila layito berarti musi molola karaja tuwawu wawu momu'o kalaja tutuwawu. Openu mowali ngota pekerja (karyawan), seseorang wali-wali woluo jiwa wirausaha. Uolo Sandi Uno, wirausaha uyito-yito ngobotu pola pikir u turusi mo'otapu kreativitas wawu inovasi. Kewirausahaan memangi o pomilohu u mopiyohu, dabo diila tergantung to taambati lo kalaja. Lowali ngota wirausahawan diila e;enggade bo to lokasi meyalo status wawu dudutu to taambati lo kalajaliyo.

Oluoliyo, ngoolo contoh wirausahawan memangi diila woluo latar dibalaka lo pendidikan u memadai. Soharusnya, modungohe Sandi Uno, tutu pandang popodulungo ode kesuksesan timongoliyo to'u mopobu'ade usahaliyo wawu diila to latar dibalaka lo pondidikan lo tau-tauwalo sukses boyito. Kewirausahaan mengharuskan, woluo oliyo lo tinepo, diila intuisi u pito'o. Modungohe oliyo, kewirausahaan diila opatuju mai mopo'owali tawu kaya, dabo mowali tawu u ta lebe mopiyohu wawu lebe mopiyohu. Pulitiyo, kewirausahaan uyito-yito diila ode batanga tutuwawu. Kewirausahaan uyito-yito pasali kerjasama wolo tawu uwewo. Kewirausahaan olo mobisala pasali woloolo mongohi manpaati uolo tawu uwewo.

Uolo Sandi Uno, kewirausahaan hihiihede wolo konsep u mujuuru. Sandi Uno motombanga uyito-yito tawu u bergantung to mujuuru layito ma menanti mujuuru boyito meedungga. To'u, menanti bo mamohutu seseorang mowali misikini.

Modungohe oliyo, Usaha Mikro, Kiki'o wawu Menengah (UMKM) odelo pelaku mayoritas ekonomi Indonesia woluwo peran paralu to'u modaha stabilitas ekonomi lo lipu. UMKM boyito soharusnya po'obilohu lo'u lebe to'ootutuwa. Uolo Sandi Uno, kendala to UMKM da'a mamoganggu perekonomian bangsa botiya.

To hale pengelolaan liyo, modungohe Sandi Uno, woluo tolo palakala damango u dihadapi pelaku UMKM to sa'ati botia, de'uyito-yito kualitas Sumber Daya Manusia (SDM), akses paatali, wawu pendanaan. UMKM polulima tilumumula tutuwawu lo totombuluwa diyalu kebijakan u motitimandahu. Dabo, sektor boyito dapa-dapata mambo motitaahangi to sa'ati krisis wawu menopang perekonomian lipu lo hiheoliyo lebe mopulo taawunu pulitio botia. Sandi Uno motombanga uyito-yito sektor UMKM soharusnya ditegaskan mohualinga odelo pilar penciptaan tanalapa lo kalaja. Hiheolio botia, modungohe Sandi Uno, jiwa kewirausahaan lopodapata uyito-yito UMKM mambo motitaahangi wawu mambo memekerjakan karyawan rata-rata 5-10 tawu per unit usaha.

## Kegiatan Uwewo
To Heluma lo Nasional (Munas) Persatuan Renang Seluruh Indonesia (PRSI)  u pilopona'oliyo to Hotel Seruni, Bogor, Jawa Barat, 5-7 April 2013, tiyo terpilih odelo ta'uwa uumumu PRSI, mogantiyapo ta'uwa  u ta mohiiheo, Hilmi Panigoro. To'udipo liyo to sa'ati kepengurusan Hilmi Panigoro, Sandiaga Uno menjabat odelo wakili lo ta'uwa PRSI. Sandiaga Uno olo bergabung wolo Partai Gerindra.
## Koluarga
To'udipo monika, Sandiaga Uno wawu Nur Asia maa menjalin toli'ango lo hiheoliyo 13 taawunu. Oluoliyo liyo monika to 28 Juli 1996 mulolo wawu masaatiya maa dikaruniai toulota wala'o, de'uyito-yito Sulaiman Saladdin Uno, Amyra Atheefa Uno, wawu Anneesha Atheera Uno.

## Referensi